Publication: Magyar Közlöny
Issue: MK-2000-82 (Year: 2000, Number: 82)
Era: 1990-2004
Section: szóló 1991. évi II. törvényt. Ha az adós valamely kötelezettség biztosítására
Paragraph Index: 513

g) a szavatoló tőke módosulásával kapcsolatban az új adatok (szavatoló tőke, illetve tőkemegfelelési mutató) megállapítására vonatkozó számításokat. A szavatoló tőke számításánál a változásokat, illetve a jegyzett tőke módosulását — az Épt. és a számviteli előírásoknak megfelelően — csak a pénzügyi realizálás és a megfelelő dokumentumok egyidejű rendelkezésre állásától lehet figyelembe venni! 2000/82. szám Ha a közgyűlés (alapító) a jegyzett tőke csökkentéséről dönt, a tőke leszállításának értékét a döntést követő naptól a szavatoló tőke számításánál már figyelembe kell venni, függetlenül attól, hogy a Cégbíróságra a jegyzett tőke leszállítására vonatkozó jegyzőkönyvet, alapszabály-módosítást benyújtották-e, vagy sem. A tőkeemeléssel, és tőkeleszállítással, illetve az alárendelt kölcsöntőkével kapcsolatos dokumentumokat a szavatoló tőkére vonatkozó számításokkal egyidejűleg külön kell megküldeni a Felügyeletnek. A szavatoló tőke módosulását jelentő egyéb — a mérlegadatokkal folyamatosan változó — tételek esetében nincs soron kívüli jelentési kötelezettség. Az alárendelt kölcsöntőke juttatásnál az Épt. 8. sz. melléklete 2. pont d) alpontja szerint meghatározott esetben a visszafizetési időpontot megelőző öt év során a csökkentést évente egy alkalommal a szerződés szerinti lejárat időpontjának megfelelő napon az eredeti tőkeösszeg 20%-ával csökkentett összegben kell számításba venni. A jelentéseket úgy kell kitölteni, hogy megállapítható legyen minden hónapban az aktuális, illetve év végén az auditált szavatoló tőke értéke, amelyet a törvényi előírások betartásának ellenőrzéséhez, valamint az intézkedések meghozatalához használ a Felügyelet. Az Épt. szavatoló tőkével kapcsolatos előírásoknak megfelelően év közben a havi (negyedévi), illetve a nem auditált év végi szavatoló tőke számításánál pozitív összegű eredményt figyelembe venni nem lehet, azonban a negatív eredményt (nyereséget) számításba kell venni. A jelentés kitöltése A táblázat részletező soraiban a Épt. 8. sz. mellékletben foglaltak alapján kell levezetni az Alapvető, valamint a Járulékos tőkét és a törvény előírásai alapján meghatározni a szavatoló tőkét.

Source: https://magyarkozlony.hu/hivatalos-lapok/e57b817d5d110b9a3d7a9b00eb71e8fe04e25044/dokumentumok/d47d314b371d0bb789e80a8b422eea88586fef88/letoltes